самолети | БЪЛГАРИЯ 24
Архив за етитет: самолети
Самолети и хеликоптери над София вече тренират за Гергьовден
Министерството на отбраната предупреди да не се използват никакви дистанционно управляеми летателни апарати над София днес от 9.00 до 11.30 часа, както и следобед от 14.00 до 15.30 часа.
Причина са тренировките за военния парад на Гергьовден, по време на които самолети и хеликоптери ще прелитат ниско над столицата. Има още →
Гергьовденсамолетитренировкихеликоптери
ДАНС ще събира данни за пътуващите със самолет
ДАНС ще получава и обработва данни за пасажерите в самолетите. Това записа окончателно парламентът с промени, приети на второ гласуване, в Закона за Държавна агенция „Национална сигурност“ .
Съгласно приетите текстове в ДАНС ще функционира национално звено, което ще се ръководи от служител, упълномощен със заповед на председателя на Агенцията.
Създава се Национално звено за получаване и обработване на резервационни данни на пътниците у нас, превозвани по въздух. Заложено е информацията да бъде предавана на звеното от въздушните превозвачи или упълномощен от тях доставчик на услугата, а от новата структура данните ще преминават към компетентните органи – незабавно, при предварително определени критерии, или след запитване за извършване на конкретна проверка.
Данните могат да се обработват за предотвратяване и разкриване на тероризъм или други тежки престъпления.
48 часа преди обявеното време за излитане или непосредствено преди полет информацията следва да се предава от авиопревозвачите на националното звено.
Резервационните данни на пътниците ще се съхраняват от националното звено за срок от 5 години от датата на тяхното получаване.
снимка danreiland.com
данниНационално звенопасажерипътнициРезервационнисамолети
Икономика, Разни, Свят, Технологии
Френските автомобили се връщат в Иран със сделка за 436 млн. долара
Френският автомобилен производител „Пежо” се връща в Иран с партньорско споразумение с местна компания за 436 милиона долара, съобщават „Франс прес” и „Блумбърг”. Споразумението е подписано по време на визитата на иранския президент Хосан Рохани във Франция. „Пежо“ще работи с иранския производител Khodro, като първите автомобили се очакват през 2017 година.
Според френската компания това е първото сключено между Техеран и западна компания споразумение в областта на индустрията, откакто Западът отмени санкциите срещу Иран по-рано този месец. По време на посещението на Рохани се очаква Иран да подпише споразумения със Airbus за закупуване на над 100 пътнически самолета. Иранската държавна телевизия обяви, че като част от сделката с Airbus самолетите ще бъдат доставени през следващите 4 години. Очакват се споразумения също с компания за алуминий и жп оператор. Президентът на Иран беше и на няколкодневна визита в Италия, където бяха подписани търговски споразумения за над 17 милиарда долара. Рохани ще се срещне с френския президент Франсоа Оланд. Ирански дипломати обявиха, че са поискали да не се сервира вино на обяда между двамата държавни глави, което е накарало френски официални лица да отложат срещата за следобяд. Държавният глава на Ислямската република описа посещението си в Париж като важна стъпка за задълбочаване на отношенията между Иран и Франция. Рохани беше приветстван от външния министър на Франция Лоран Фабиюс по време на церемония по посрещането му в Дома на инвалидите в Париж.
Петдневната обиколка на Рохани в Италия и Франция е първата на ирански президент в Европа от две десетилетия.
"Пежо""Рохани"AirbusИранЛоран ФабиюссамолетиФрансоа ОландФранция
Русия и САЩ подписаха меморандум за избягване на инциденти в Сирия
Русия и САЩ подписаха меморандум за избягване на инциденти между самолети на двете страни в небето над Сирия. Това съобщи руският зам.-министър на отбраната Анатолий Антонов. В меморандума са записани редица правила и ограничения за избягване на инциденти между руски и американски самолети, извършващи удари срещу „Ислямска държава“ в Сирия, посочи Антонов.
Документът съдържа предписания, които трябва да изпълняват екипажите на бойните самолети, летящи над Сирия. Освен това предвижда установяване на наземна комуникационна линия. Текстът на меморандума няма да бъде публикуван по искане на Русия, обявиха от Пентагона.
По-рано от НАТО настояха за споразумение между двете страни, като допълниха, че има риск от въздушни инциденти.
Според Алианса целите на двете коалиции в Сирия също са различни, тъй като Русия действа срещу сирийската опозиция. Тъй като целите са различни, това увеличава риска от инцидент, подчерта зам.-генералният секретар на НАТО Александър Върбшоу.
Той допълни, че през следващите седмици ще бъдат обсъдени допълнителни стъпки и предпазни мерки, за да се гарантира целостта на турските граници.
Вчера беше съобщено, че най-малко трима руснаци са загинали, а няколко са ранени, след като снаряд е уцелил руски позиции в Сирия. Това са първите руски жертви от началото на въздушните удари провеждани от Москва. Според представител на сирийската армия при падането на снаряда в района на връх Наби Унос е имало най-малко 20 руски военни. Нападението вероятно е от сирийски бунтовници. Москва и сирийското правителство се въздържат от коментар.
снимка www.wsj.com
инцидентимеморандумРусиясамолетиСАЩ
Щатските бронирани машини кацнаха в Бургас
Това стана ясно от снимка в туитър на мисията на НАТО в Брюксел. По информация на „Труд“ щатските самолети C-17 кацат на летище Сарафово.
Модерните бронирани машини на пехотата ще участват в учения на Алианса на полигона до Сливен като част от поредицата маневри Operation Atlantic Resolve. Близо 350 американски военни ще се включат в ученията на Ново село с участието на американски бронетранспортьори, танкове и хеликоптери. Очаква се в следващите 3 месеца в рамките на мащабните учения на НАТО у нас да се присъединят и дузина самолети F-15 на американските военновъздушни сили. Изтребителите се чакат след 10 април за поредица тренировки, които ще продължат до 30 юни.
Ученията Operation Atlantic Resolve на НАТО целят да демонстрират, че САЩ са ангажирани със сигурността на партньорите си в НАТО покрай напрежението от руските действия в Украйна и анексирането на Крим. Москва възприема ученията като провокация.
България е една от шестте източноевропейски членове на НАТО, в които ще има нови командни пунктове до края на годината.
F-15StrykersБронираниБургасмашиниНАТОсамолетиСарафово